CELEX: 32018R0222
Language: sl
Date: 2018-02-15 00:00:00
Title: Uredba Komisije (EU) 2018/222 z dne 15. februarja 2018 o spremembi Priloge VII k Uredbi (ES) št. 882/2004 Evropskega parlamenta in Sveta v zvezi z referenčnim laboratorijem Evropske unije za spremljanje virusne in bakterijske okuženosti školjk (Besedilo velja za EGP. )

16.2.2018   
            
            
               SL
            
            
               Uradni list Evropske unije
            
            
               L 43/8
            
         UREDBA KOMISIJE (EU) 2018/222
   z dne 15. februarja 2018
   o spremembi Priloge VII k Uredbi (ES) št. 882/2004 Evropskega parlamenta in Sveta v zvezi z referenčnim laboratorijem Evropske unije za spremljanje virusne in bakterijske okuženosti školjk
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(5) in (6) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa glavne naloge in zahteve za referenčne laboratorije Evropske unije (v nadaljnjem besedilu: referenčni laboratoriji EU) za živila, krmo in zdravje živali. Imenovani referenčni laboratoriji EU so navedeni v Prilogi VII k navedeni uredbi, vključno s tistim, ki je odgovoren za spremljanje virusne in bakterijske okuženosti školjk.
            
         
               (2)
            
            
               Imenovanje referenčnega laboratorija EU za spremljanje virusne in bakterijske okuženosti školjk, ki se nahaja v Združenem kraljestvu, se bo prekinilo 31. decembra 2018 zaradi uradnega obvestila Združenega kraljestva v skladu s členom 50 Pogodbe o Evropski uniji.
            
         
               (3)
            
            
               Glede na to, da Salmonella, Escherichia coli in virusi pri školjkah predstavljajo najresnejša tveganja, ki se prenašajo s hrano, bi morali referenčni laboratoriji EU za analize in preskušanje zoonoz (salmonela), referenčni laboratorij EU za Escherichia coli, vključno z verotoksično E. coli (VTEC), ter referenčni laboratorij EU za viruse, ki se prenašajo z živili, izvajati analitske preskuse za salmonelo, E.coli in viruse, ki jih je doslej izvajal referenčni laboratorij EU za spremljanje virusne in bakterijske okuženosti školjk. Referenčni laboratorij EU za spremljanje morskih biotoksinov bi moral prevzeti dejavnosti, povezane s klasifikacijo in spremljanjem proizvodnih območij za žive školjke. Referenčni laboratorij EU za spremljanje virusne in bakterijske okuženosti školjk tako ni več potreben in bi ga bilo treba črtati s seznama v Prilogi VII k Uredbi (ES) št. 882/2004.
            
         
               (4)
            
            
               Uredbo (ES) št. 882/2004 bi bilo zato treba ustrezno spremeniti.
            
         
               (5)
            
            
               Da bi se izognili oviranju dejavnosti, ki jih trenutno izvaja referenčni laboratorij EU za spremljanje virusne in bakterijske okuženosti školjk, je primerno, da se ukrepi iz te uredbe začnejo uporabljati s 1. januarjem 2019.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V delu I Priloge VII k Uredbi (ES) št. 882/2004 se črta točka 4.
   Člen 2
   Referenčni laboratoriji EU za analize in preskušanje zoonoz (salmonela), referenčni laboratorij EU za Escherichia coli, vključno z verotoksično E. coli (VTEC), ter referenčni laboratorij EU za viruse, ki se prenašajo z živili, prevzamejo dejavnosti, ki jih je doslej izvajal referenčni laboratorij EU za spremljanje virusne in bakterijske okuženosti školjk, v zvezi z analitskimi preskusi za salmonelo, E.coli in viruse.
   Referenčni laboratorij EU za spremljanje morskih biotoksinov prevzame dejavnosti, povezane s klasifikacijo in spremljanjem proizvodnih območij za žive školjke.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2019.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 30.4.2004, str. 1.